**Д О Г О В О Р**

**ЗА ВЪЗЛАГАНЕ УПРАВЛЕНИЕТО НА**

**„ДИАГНОСТИЧНО-КОНСУЛТАТИВЕН ЦЕНТЪР – ПЛЕВЕН“ ЕООД**

Днес, ........................... г. в гр. Плевен, на основание чл.141, ал.7 във връзка с ал.6, чл.147, ал.1 от Търговския закон, чл.17, ал.2 от Закона за лечебните заведения, чл.21, ал.1 от Закона за публичните предприятия, чл.37, ал.1 и ал.2, чл.52, ал.1 и чл.54 от Правилника за прилагане на закона за публичните предприятия във връзка с протокол № ………………...от ….……… г. се сключи настоящия договор между:

**„УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ – Д-Р ГЕОРГИ СТРАНСКИ“ ЕАД,** ЕИК 114532352, със седалище и адрес на управление гр. Плевен, ул. “Георги Кочев“ №8а, чрез Изпълнителния директор Доц. д-р Александър Вълков, д.м., представляващ едноличния собственик на капитала от една страна като „ПРИНЦИПАЛ“ и

**......................................................................................**, с ЕГН ..................., с постоянен адрес обл. ....................., общ. ......................, гр.........................., ул. .................., л.к. № ..............................., изд. На ................ г. от МВР-.......... от друга страна като УПРАВИТЕЛ за следното:

**І. ПРЕДМЕТ НА ДОГОВОРА**

**Чл.1.** ПРИНЦИПАЛЪТ възлага, а УПРАВИТЕЛЯТ приема да управлява и представлява лечебното заведение за специализирана извънболнична медицинска помощ – еднолично дружество с ограничена отговорност „ДИАГНОСТИЧНО-КОНСУЛТАТИВЕН ЦЕНТЪР – ПЛЕВЕН“ ЕООД (ДКЦ-ПЛЕВЕН) в съответствие с действащото законодателство, учредителния акт и настоящия договор.

**IІ. ПРАВА И ЗАДЪЛЖЕНИЯ НА ПРИНЦИПАЛА**

**Чл.2.** ПРИНЦИПАЛЪТ упражнява правата на собственост като юридическо лице (ЮЛ), при условия и ред, регламентирани в Търговския закон, Закона за лечебните заведения, Закона за публичните предприятия, други нормативни актове и учредителния акт. ПРИНЦИПАЛЪТ предоставя управлението на дружеството на УПРАВИТЕЛЯ и създава необходимите условия за пълноценно и безпрепятствено упражняване на функциите му.

**Чл.3.** Компетентност на ПРИНЦИПАЛА:

3.1. Изменя и допълва учредителния акт/дружествения договор на дружеството;

3.2. Увеличава и намалява капитала на дружеството;

3.3. Приема годишния отчет и баланса, разпределя печалбата и взема решение за нейното изплащане;

3.4. Взема решение за намаляване и увеличаване на капитала;

3.5. Избира УПРАВИТЕЛЯ, определя възнаграждението му и го освобождава от отговорност;

3.6. Взема решение за придобиване и отчуждаване на недвижими имоти и вещни права върху тях;

3.7. Дава разрешение за разпоредителни сделки с дълготрайни активи, за сключване на договори за кредит, за поемане на менителнични задължения, за обезпечаване на вземания-учредяване на ипотека и залог на дълготрайни активи на дружеството, за даване обезпечения в полза на трети лица;

3.8. Утвърждава програма за работа на лечебното заведение.

**Чл.4.** ПРИНЦИПАЛЪТ има право:

4.1. Да изисква необходимата информация, свързана с дейността на дружеството;

4.2. Контролира дейността на УПРАВИТЕЛЯ и да определя срокове за отстраняване на недостатъци в работата;

4.3. Намалява за срок до 3м /три месеца/ определеното по договора възнаграждение на УПРАВИТЕЛЯ с до 50 на сто при нарушение или неизпълнение на негово решение или когато в резултат на финансова и данъчна ревизия са установени причинени вреди, поради нарушение на нормативната уредба;

4.4. Посещава лично всички работни места или упълномощава за това други длъжностни лица.

**IIІ. ПРАВА И ЗАДЪЛЖЕНИЯ НА УПРАВИТЕЛЯ**

**Чл.5.** Компетентност на УПРАВИТЕЛЯ:

5.1. Да управлява и представлява дружеството в съответствие с действащото законодателство и в рамките на предоставените по настоящия договор пълномощия;

5.2. Да разработи и представи на ПРИНЦИПАЛА за одобряване програма за дейността /бизнес-програма/ на дружеството за целия срок на действие на договора за управление, както и всяка отделна година;

5.3. Да организира и планира финансовите средства и счетоводната отчетност;

5.4. Да предостави на ПРИНЦИПАЛА отчет за дейността в 30-дневен срок от приключване на всяко тримесечие, заедно с необходимите финансово-счетоводни отчети и справки;

5.5. Да предостави на ПРИНЦИПАЛА годишния счетоводен отчет и баланс, заедно с всички приложения и справки и одиторския доклад;

5.6. Да предоставя всички документи при извършване на проверки от компетентните органи;

5.7. Сключва, изменя и прекратява трудови договори, разрешава отпуски, налага дисциплинарни наказания и командирова работници и служители при спазване на действащото трудово законодателство;

5.8. Да приеме правила за работата си;

5.9. Да се разпорежда с материални активи в рамките на предоставените му по договора пълномощия.

**Чл.6.** УПРАВИТЕЛЯТ няма право без разрешение на ПРИНЦИПАЛА:

6.1. Да взема решение за придобиване или разпореждане с недвижими имоти или вещни права върху тях;

6.2. Да отдава под наем, да обезпечава, да се разпорежда с движими и недвижими вещи, съставляващи ДМА;

6.3. Без съгласие на дружеството, УПРАВИТЕЛЯТ няма право, да извършва от свое или чуждо име търговски сделки и да участва в търговски дружества, извършващи конкурентна/сходна дейност;

6.4. УПРАВИТЕЛЯТ няма право да огласява служебна информация по време на действието на договора и три години след прекратяването му.

**IV. ВЪЗНАГРАЖДЕНИЕ НА УПРАВИТЕЛЯ**

**Чл.7.** УПРАВИТЕЛЯТ има право на месечно възнаграждение в размер, формиран по реда на чл.56, ал.5 от Правилника за прилагане на закона за публичните предприятия (ППЗПП) и съответствие с решението на едноличния собственик на капитала по чл.56, ал.13 от ППЗПП. Възнаграждението е за сметка на разходите на дружеството за заплати и други възнаграждения, облагана с данък при условията на ЗДДФЛ.

**Чл.8.** ПРИНЦИПАЛЪТ не компенсира УПРАВИТЕЛЯ при липса на средства.

**Чл.9.** УПРАВИТЕЛЯТ се осигурява за осигурени социални рискове съгласно КСО за сметка на дружеството. Дружеството има качеството на осигурител по реда на КСО. Времето през което УПРАВИТЕЛЯТ е работил по настоящия договор, се зачита за осигурителен стаж.

**V. СРОК НА ДОГОВОРА**

**Чл.10.** Настоящият договор се сключва за срок от 3 /три/ години, считано от датата на вписване на УПРАВИТЕЛЯ в Търговския регистър.

**VІ. ПРЕКРАТЯВАНЕ НА ДОГОВОРА**

**Чл.11.** Договорът се прекратява предсрочно в предвидените в чл.24 от ЗПП хипотези.

**Чл.12.** Договорът може да бъде прекратен преди изтичане на срока;

12.1. По искане на лицето с предизвестие от 1 /един/ месец;

12.2. При преобразуване и прекратяване и при промяна на собственика;

12.3. В случай на смърт или поставяне под запрещение на физическото лице, съответно обявяване в несъстоятелност или прекратяване на юридическото лице;

12.4. Поради фактическа невъзможност на УПРАВИТЕЛЯ да изпълнява задълженията си повече от 60 дни;

12.5. По взаимно съгласие на страните;

12.6. По искане на ПРИНЦИПАЛА с предизвестие от 1 /един/ месец;

12.7. При възникване на обстоятелство, обуславящо забрана или ограничение за лицето за заемане на такава длъжност съгласно закона или учредителния акт.

**Чл.13.** ПРИНЦИПАЛЪТ може да прекрати договора с УПРАВИТЕЛЯ преди изтичане на срока, за който е сключен, в следните случаи:

13.1. При нарушение на закона, извършено при или по повод изпълнението на договора;

13.2. При извършване на действие или бездействие от УПРАВИТЕЛЯ, довели до вреди;

13.3. При системно неизпълнение на решения и писмени указания на ПРИНЦИПАЛА;

13.4. При извършено умишлено престъпление, установено с влязла в сила присъда.

**Чл.14.** Прекратяването на договора не освобождава УПРАВИТЕЛЯ от отговорност по чл.145 от ТЗ и не води до погасяване правомощията на ПРИНЦИПАЛА за освобождаване от отговорност.

**VIІ. ОБЕЗЩЕТЕНИЯ**

**Чл.15.** При прекратяване на договора с УПРАВИТЕЛЯ, същият има право на обезщетение за дните на неизползвания платен годишен отпуск.

**Чл.16.** Всяка страна, която има право да прекрати договора с предизвестие, може да го прекрати и преди изтичане срока на предизвестието, като заплати на другата страна обезщетение за неспазения срок на предизвестието.

**Чл.17.** УПРАВИТЕЛЯТ има право да ползва всички права за командироване в страната и чужбина по повод изпълнението на задълженията по настоящия договор.

**Чл.17.1.** На основание чл.54, ал.1, т.5 от ППЗПП, се определя парична гаранция в размер на 3-месечното брутно трудово възнаграждение, която УПРАВИТЕЛЯТ дава за своето управление.

**VIIІ. ДРУГИ УСЛОВИЯ**

**Чл.18.** Този договор може да бъде изменен и/или допълван само по взаимно писмено съгласие на страните. Измененията, които произтичат от промяна в законодателството, не подлежат на договаряне и са действителни от влизане в сила на съответния нормативен акт.

**Чл.19.** Възникналите спорове и неуредените в договора въпроси, се уреждат между страните в съответствие с действащото законодателство.

Настоящият договор се състави и подписа в два еднообразни оригинални екземпляра – по един за всяка от страните.

**ПРИНЦИПАЛ: УПРАВИТЕЛ:**

**„УМБАЛ Д-р Георги Странски“ ЕАД „ДКЦ-Плевен“ ЕООД**

**Изпълнителен директор**

**Доц. д-р Александър Вълков, д.м. .................................**